Pasieniai (Vilnius)
Pasieniai – kaimas Vilniaus rajono savivaldybėje, ~2,5 km į pietvakarius nuo Pilaitės (Vilnius), Girulių miške, Griovių geomorfologiniame draustinyje. Neries dešiniajame krante trykšta geležingas šaltinis Krinyca. Ties Pasieniais rasta senojo–viduriniojo akmens amžiaus pradžios (XI–VIII tūkst. pr. m. e.) stovyklavietė – seniausia iš žinomų prie Neries (rasta net iki 12 000 metų senumo titnago skeveldrų, skelčių, strėlių antgalių, peilių).